L 84/64 Jurnalul Oficial al Uniunii Europene 28.3.2015 DECIZIA (UE) 201 5/529 A BĂNCII CENTRALE EUROPENE din 21 ianuarie 2015 de modificare a Deciziei BCE/2004/3 privind accesul public la documentele Băncii Centrale Europene (BCE/2015/1) CONSILIUL GUVERNATORILOR BĂNCII CENTRALE EUROPENE, având în vedere Statutul Sistemului European al Băncilor Centrale și al Băncii Centrale Europene, în special articolul 12.3, având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (), în special articolul 23, întrucât: (1)  În temeiul articolului 127 alineatul (6) din Tratatul privind funcționarea Uniunii Europene, Consiliul a adoptat Regulamentul (UE) nr. 1024/2013 () care conferă Băncii Centrale Europene (BCE) atribuții specifice privind politicile legate de supravegherea prudențială a instituțiilor de credit, pentru a contribui la siguranța şi soliditatea instituțiilor de credit şi la stabilitatea sistemului financiar din Uniune şi din fiecare stat membru, ținând seama pe deplin și în mod corespunzător de unitatea și integritatea pieței interne. Aceste atribuții specifice se adaugă la misiunea Sistemului European al Băncilor Centrale (SEBC), prevăzută la articolul 127 alineatul (5) din Tratat, de a contribui la buna desfăşurare a politicilor promovate de autoritățile competente în ceea ce priveşte supravegherea prudențială a instituțiilor de credit și stabilitatea sistemului financiar. (2) Decizia BCE/2004/3 (*) a fost modificată prin Decizia BCE/2011/6 ( pentru a se asigura protecția interesului public în ceea ce priveşte stabilitatea sistemului financiar din cadrul Uniunii și din statele membre cu privire la cererile de acces la documentele BCE referitoare la activitățile şi politicile BCE sau la deciziile elaborate sau păstrate de BCE în domeniul stabilității financiare, inclusiv cele referitoare la acordarea de către BCE de sprijin Comitetului european pentru risc sistemic. (3) În îndeplinirea atribuțiilor specifice prevăzute la primul considerent, BCE va elabora sau păstra și documente referitoare la supravegherea prudențială a instituțiilor de credit. Astfel de documente se vor încadra în categoria documentelor BCE în sensul Deciziei BCE/2004/3. (4) Este necesară asigurarea protecției interesului public în ceea ce priveşte politica Uniunii sau a unui stat membru referitoare la supravegherea prudențială a instituțiilor de credit în contextul cererilor de acces public la documentele BCE. Este de asemenea necesară asigurarea protecţiei interesului public în ceea ce priveşte scopul inspecțiilor efectuate în scopuri de supraveghere. (5)  În conformitate cu articolul 23.1 din Regulamentul de procedură al Băncii Centrale, adoptat prin Decizia BCE/2004/2, lucrările organelor de decizie ale BCE sau ale oricărui comitet sau grup înființat de acestea, ale Consiliului de supraveghere, ale comitetului director al acestuia şi ale oricăror substructuri ale acestuia de natură temporară sunt confidențiale, cu excepția cazului în care Consiliul guvernatorilor autorizează preşedintele să facă public rezultatul deliberărilor. Preşedintele îl consultă pe președintele Consiliului de supraveghere înainte de a lua orice astfel de decizie cu privire la lucrările Consiliului de supraveghere, ale comitetului director al acestuia și ale oricărei substructuri de natură temporară a acestuia. (6)  Legislaţia Uniunii aplicabilă, în special Regulamentul (UE) nr. 575/2013 al Parlamentului European şi al Consiliului () și Directiva 2013/36/UE a Parlamentului European și a Consiliului (), este relevantă atât pentru divulgarea, cât și confidențialitatea informațiilor deținute de autoritățile competente în exercitarea supravegherii prudențiale a instituțiilor de credit. () JOL80, 18.3.2004, p. 33. () Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce priveşte politicile legate de supravegherea prudențială a instituțiilor de credit JOL 287, 29.10.2013, p. 63). () Decizia BCE/2004/3 din 4 martie 2004 privind accesul public la documentele Băncii Centrale Europene (JO L 80, 18.3.2004, p. 42). (“) Decizia BCE/2011/6 din 9 mai 2011 de modificare a Deciziei BCE/2004/3 privind accesul public la documentele Băncii Centrale Europene (JO L 158, 16.6.2011, p. 37). () Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit şi societățile de investiții şi de modificare a Regulamentului (UE) nr. 648/2012 JO L 176,27.6.2013, p. 1). () Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit şi supravegherea prudențială a instituțiilor de credit și a firmelor de investiții, de modificare a Directivei 2002/87/CE şi de abrogare a Directivelor 2006/48/CE și 2006/49/CE JO L 176,27.6.2013, p. 338).